K O R R A L D U S

Haapsalu,							               20. mai  2009 nr 295

Raha eraldamine, 
Haapsalu Kultuurikeskusele

Võttes aluseks kokkulepped Haapsalu Kultuurikeskusega lastekaitsepäeva ürituste korraldamiseks ning juhindudes kohaliku omavalitsuse korralduse seaduse § 6 lg 1, lg 3 p 2, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

korraldab:

1.	Eraldada (tegevusala 08208) Haapsalu Kultuurikeskusele lastekaitsepäeva ürituste   läbiviimiseks toetust kokku summas 18 000 (kaheksateist tuhat) krooni.  
2.	Haridus- ja kultuuriosakonnal (V. Pärnaste) korraldada vastavalt korralduse punktile 1 toetuslepingu sõlmimine. 
3.	Volitada toetuslepingule alla kirjutama aselinnapea Talis Vare.
4.	Raamatupidamisel (I. Salus) kanda toetuslepingu alusel punktis 1 nimetatud toetussumma Haapsalu Kultuurikeskuse  arvelduskontole.
5.	Korraldus teha teatavaks haridus-ja kultuuriosakonnale (V. Pärnaste), raamatupidamisele (I. Salus)  ning Haapsalu Kultuurikeskusele (Posti 34, 90510 Haapsalu) korralduse koopia saatmisega posti teel.
6.	Korraldus jõustub teatavakstegemisest.
7.	Korraldus avalikustada väljapanekuga linnavalitsuse fuajees.
8.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea			Erko Kalev 
			Linnasekretär